Diari Oficial de la Generalitat Valenciana


Sumari del DOGV 4849, del 24-09-2004 (2004/9326)

RESOLUCIÓ de 28 de juliol de 2004, del conseller de Territori i Habitatge, per la qual s'aprova definitivament el Programa d'actuació integrada de gestió directa de la unitat d'execució UEC-20 de Sueca, que incorpora el projecte d'urbanització.
----------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4849

Data del DOGV
:   24-09-2004

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2004/9326


Data del document
:   28-07-2004

Organisme emissor
:   Conselleria de Territori i Habitatge

Tipus de document
:   Resolució

Descriptors 

:   * Sueca
    * pla d'urbanisme

RESOLUCIÓ de 28 de juliol de 2004, del conseller de Territori i Habitatge, per la qual s'aprova definitivament el Programa d'actuació integrada de gestió directa de la unitat d'execució UEC-20 de Sueca, que incorpora el projecte d'urbanització. [2004/9326]
  
Vist el Programa d'actuació integrada (en endavant PAI) de la unitat d'execució UEC-20 de Sueca, el promotor del qual és la Generalitat Valenciana, a través de l'Institut Valencià de l'Habitatge, SA. (en endavant IVHSA), són de ressaltar els antecedents i fonaments jurídics següents.
  
Antecedents de fet
  
Primer
  
Amb data 14 de maig del 2004, va tenir entrada en el Servei Territorial de Planificació i Ordenació Territorial de València, la documentació relativa al PAI de la unitat d'execució UEC-20 de Sueca, juntament amb l'expedient de tramitació.
  
Segon
  
El procediment ha seguit el que preveuen els art. 42, 38 i concordants de la Llei reguladora de l'activitat urbanística (en endavant LRAU). La documentació es va depositar per a la seua consulta en l'Ajuntament de Sueca, com també en les oficines de l'IVHSA i en la Direcció General de Transports. La informació pública es va inserir en el DOGV núm. 4619, de 30 d'octubre, i en els diaris El Mundo i Las Provincias d'11 de novembre del 2003. Es van remetre els avisos preceptius als titulars cadastrals, i el programa es va sotmetre al dictamen de l'Ajuntament de Sueca.
  
Tercer
  
Durant el període d'informació pública es van presentar tres al·legacions, de la Comunitat de Regants de Sueca, de Sra. Vicenta Granell Falcó i de l'Agrupació d'Interés Urbanístic UEC20, que van ser degudament resoltes en l'acord d'aprovació provisional.
  
Quart
  
L'aprovació provisional es va efectuar mitjançant Resolució del director general d'Habitatge i Projectes Urbans de data 29 de març del 2004.
  
Cinqué
  
La Comissió Territorial d'Urbanisme de València, en sessió celebrada el 2 de juliol del 2004, va acordar emetre informe favorable sobre l'expedient i proposar al conseller de Territori i Habitatge que adopte l'acord següent:
  
Aprovar definitivament el Programa d'actuació integrada de gestió directa de la unitat d'execució UEC20 de Sueca, que incorpora el projecte d'urbanització.
  
Adjudicar la condició d'urbanitzador a l'Institut Valencià de l'Habitatge, SA. en la seua condició d'empresa publica dependent de la Conselleria de Territori i Habitatge.
  
Resoldre les al·legacions presentades en el sentit que es conté en l'acord d'aprovació provisional.
  
Fonaments de dret
  
Primer
  
El PAI s'ha tramitat amb subjecció al que preveuen els articles 42 i 43 LRAU, i s'ha de considerar administració actuant la Generalitat Valenciana. La formulació del PAI per l'IVHSA respon al conveni de col·laboració firmat entre aquest organisme i l'Ajuntament de Sueca el 6 de maig del 2003.
  
Segon
  
El Pla general d'ordenació de Sueca delimita la unitat d'execució UEC20. Aquesta unitat pretén compactar la trama urbana de forma coherent amb els sòls confrontants i configurar la façana que comporta el límit urbà, complementant la xarxa viària local i el sistema d'espais lliures de la xarxa secundària.
  
En contenir-se en el Pla general l'ordenació detallada, pot programar-se directament l'actuació, sense necessitat de plans complementaris, d'acord amb el que preveu l'article 18 de la LRAU.
  
Tercer
  
La superfície de la UE és de 19.048,51 m². El nombre total d'habitatges és de 292, dels quals es destinaran a habitatge de protecció pública 130, que es corresponen amb la retribució que rebrà l'IVHSA en concepte de retribució a l'urbanitzador. El coeficient de retribució de l'urbanitzador es fixa en el 36,63%. El resum numèric de l'actuació es recull en el quadre següent:
  
DISTRIBUCIÓ DE SUPERFÍCIES
  
Vials i aparcaments 4.714 m² 25%
  
Espais lliures i zones verdes 5.334 m² 28%
  
Equipaments 0 m² 0%
  
Altres sup. públiques 0 m² 0%
  
Sòl d'ús públic 10.047 m² 53%
  
Sòl privat residencial 9.001 m²
  
Sòl privat comercial
  
Altres sup. privades
  
Sòl d'ús privat 9.001 m² 47%
  
Quart
  
El conseller de Territori i Habitatge és l'òrgan competent per a l'aprovació d'aquest expedient, d'acord amb el que preveu l'article 6-e) del Decret 201/2003, de 3 d'octubre, del Consell de la Generalitat, pel qual s'aprova el Reglament dels òrgans urbanístics.
  
Vistos els preceptes legals citats i la resta de disposicions de general i pertinent aplicació, de conformitat amb l'acord de la Comissió Territorial d'Urbanisme de València, resolc:
  
I. Aprovar definitivament el Programa d'actuació integrada de gestió directa de la Unitat d'execució UEC-20 de Sueca, que incorpora el projecte d'urbanització.
  
II. Expedir la cèdula d'urbanització per al programa d'actuació integrada de la unitat d'execució UEC-20 de Sueca.
  
III. Adjudicar la condició d'urbanitzador a l'Institut Valencià de l'Habitatge, SA. en la seua condició d'empresa publica dependent de la Conselleria de Territori i Habitatge.
  
IV. Resoldre les al·legacions presentades en el sentit que es conté en l'acord d'aprovació provisional.
  
Contra la present resolució, que posa fi a la via administrativa, es pot interposar recurs potestatiu de reposició en el termini d'un mes, davant del conseller de Territori i Habitatge, o bé recurs contenciós administratiu, davant de la sala contenciosa del Tribunal Superior de Justícia de la Comunitat Valenciana en el termini de dos mesos, comptadors des de l'endemà de la notificació o publicació d'aquesta, de conformitat amb el que preveu l'art. 13.4 del Decret 201/2003, de 3 d'octubre, del Consell de la Generalitat, pel qual s'aprova el Reglament d'òrgans urbanístics de la Generalitat, i art. 10 i 46 de la Llei reguladora de la jurisdicció contenciosa administrativa, de 13 de juliol de 1998. Tot això, sense perjudici que puga exercir qualsevol altre recurs que estime oportú.
  
València, 28 de juliol de 2004.- El conseller de Territori i Habitatge: Rafael Blasco Castany.